GE Vingmed Ultrasound

GE Vingmed Ultrasound er et firma som produserer ultralydapparater for hjerteavbildning (ekkokardiografi). Firmaet har ca. 240 ansatte og har hovedkontor i Horten. GE Vingmed Ultrasound var tildligere en del av General Electric gjennom selskapet GE Healthcare.I januar 2023, ble GE Healthcare skilt ut fra GE-konsernet og ble et enkeltsåtende selskap, GE HealthCare. Selskapet ble børsnotert på Nasdaq 4. januar 2023. Administrerende direktør i GE Vingmed Ultrasound er Dagfinn Sætre.
GE Vingmed Ultrasound er idag verdensledende på utstyr for hjerteundersøkelser med ultralyd.

Historie
Vingmed har sin opprinnelse i firmaet Vingtor Radio Elektro AS som ble stiftet i Horten i 1946. Firmaet skiftet i 1959 navn til Vestfold Radio og i 1965 til Vingtor Electronics. Produktene var interkom og telefonutstyr til skip. I 1968 ble Vingmed AS dannet, og i 1972 startet klinisk og teknisk forskning på Doppler ultralyd. Det første produktet, Pulsed Echo Doppler Frequency (PEDOF), kom i 1979, og var et apparat for måling av blodstrømmer basert på dopplereffekten. I 1983 etablerte firmaet seg i USA som Vingmed Inc. Siv.Ing.Walter Selmer Knutsen ledet virksomheten som administrerende direktør fra 1970 til 1985. I 1985 ble firmaet splittet i Vingtor Marine AS og Vingmed Sound AS. Gründerne i Vingmed Sound var Arne Wøien og Kjell Arne Ingebrigtsen.

I juli 1988 ble Vingmed Sound kjøpt av det amerikanske selskapet Interspec. I 1990 overtok Sonotron, et datterselskap av Diasonics, som eiere, og Vingmed Sound Inc ble etablert med kontor i Salt Lake City. Sonotron betalte 17 millioner dollar (ca. 106 millioner kroner) i kjøpspris.

I 1994 skiftet firmaet navn til Diasonics Vingmed Ultrasound og ble samme år kjøpt opp av det israelske firmaet Elbit Medical Imaging Ltd.

Diasonics Vingmed Ultrasound ble i 1998 kjøpt opp av General Electric og endret da navn til GE Vingmed Ultrasound AS. Kjøpsprisen var på 228 millioner dollar (1,8 milliarder kroner). I forbindelse med oppkjøpet ble Anders Wold utnevnt til administrerende direktør i firmaet.

Produkter

 Vivid-serien av ultralydmaskiner for hjertediagnostikk (Vivid E95 & E90, Vivid S70 & S60)
 EchoPAC – Arbeidsstasjon for ultralydanalyse 
 Vscan – Håndholdt ultralydmaskin

Tidligere produkter
 Vivid E9
 Vivid 7
 Vivid Five
 System Five
 CFM 800
 CFM 750
 CFM 725
 SD-100 (1984)
 PCD 4 (1983)
 ALFRED (1981)
 PEDOF (1979)

Priser
Vingmed har mottatt en rekke priser.
I 1984 fikk firmaet Eksportproduktprisen av SAS og Norges Eksportråd.
I 1992 ble firmaet kåret til årets industribedrift i Vestfold.
I 1995 ble Vingmed Sound tildelt Europakommisjonens pris Information Technology European Awards (ITEA) for produktet System Five.
I 2001 fikk firmaet Norsk Designråds merke for god design for produktet Vivid 7.
I 2004 fikk GE Vingmed Ultrasound eksportprisen i Vestfold.
I 2009 ble Vscan kåret til Årets Ingeniørbragd av Teknisk Ukeblad.
I 2020 ble GE Vingmed Ultrasound hedret med på et norsk frimerke

Referanser

Eksterne lenker
 LinkedIn
 GE Vingmed Ultrasound i Horten Kommunes «Made In Horten»  serie av bedriftspresentasjoner.
 The 50 Best Inventions of 2009 , Vscan in Time Magazine.
 GE Healthcare sin presentasjon av GE Vingmed Ultrasound
 Ultrasound 3D-satsing med potensial, intervju med adm.dir. Dagfinn Sætre, Industriavisen 04/06 2007.  Tilgang krever passord.
 Vivid Serien av ultralydmaskiner for hjertediagnostikk
 Vscan – Håndholdt ultralydmaskin

General Electric
Norske elektronikkselskaper
Næringsliv i Horten
Norske helseselskaper
Etableringer i 1985